EkBass/fiwiki-20250220-pages-articles huggingface dataset:
Tupsunyyläheinä

Tupsunyyläheinä (Gastridium ventricosum) on heinäkasvien (Poaceae) heimoon ja nyyläheinien (Gastridium) sukuun kuuluva kasvilaji. Se on yksivuotinen heinälaji, joka itää jo syksyllä. Tupsunyyläheinä kasvaa avoimilla kalkkipitoisilla heinämailla, joilla on hyvin vettä läpäisevä maaperä. Lajia tavataan luontaisena laajalti Länsi- ja Keski-Euroopassa, Välimeren ympäristössä sekä Lähi-idässä Irakiin asti. Vieraslajina sitä tavataan myös ainakin Uudessa-Seelannissa. Suomessa lajia on esiintynyt Helsingin seudulla 1900-luvun alussa. == Lähteet == == Aiheesta muualla == * Laji.fi: Tupsunyyläheinä (Gastridium ventricosum) * Kasviatlas 2021: Tupsunyyläheinän (Gastridium ventricosum) levinneisyys Suomessa * JSTOR Global Plants: Gastridium ventricosum * Integrated Taxonomic Information System (ITIS): Gastridium ventricosum * Global Biodiversity Information Facility (GBIF): Gastridium ventricosum * Centre for Agriculture and Biosciences International (CABI): Gastridium ventricosum Luokka:Nyyläheinät
Aleksandr Butlerov

Aleksandr Mihailovitš Butlerov (; 6. syyskuuta 1828 Tšistopol, Venäjän keisarikunta – 17. elokuuta 1886 Butlerovka, Venäjä) oli venäläinen kemisti, joka edisti kemian rakenteiden ymmärrystä erityisesti tautomeriaan liittyen. ==Ura== Vuonna 1849 Kazanin yliopistoon liittynyt Butlerov omaksui ranskalaisten kemistien Auguste Laurentin ja Charles Frédéric Gerhardtin teoriat ja työskenteli uusien menetelmien parissa tunnettujen yhdisteiden syntetisoimiseksi sekä täysin uusien synteesien parissa. Butlerovista tuli Kazanin yliopiston apulaisprofessori vuonna 1851 ja Pietarin yliopiston professori vuonna 1868. Vuonna 1861 Butlerov esitti käsityksensä kemiallisesta rakenteesta: molekyylin kemiallinen luonne määräytyy atomien lukumäärän ja tyypin lisäksi myös niiden rakenteen mukaan. Kahdella tai useammalla yhdisteellä voi olla sama alkuainekoostumus, mutta erilaiset ominaisuudet. Hän ennakoi ja osoitti isomeerien olemassaolon. Butlerov julkaisi tärkeitä tutkimuksia alifaattisista hiilivedyistä ja alkoholeista, tutki perin pohjin hiilivetyjen ja niiden derivaattien isomeria-suhteita. Näillä tutkimuksilla oli perustava merkitys orgaanisten aineitten sisäisestä koostumuksesta tehdyille teorioille. Vuonna 1866 hän syntetisoi isobutaanin. Kaksi vuotta myöhemmin hän havaitsi, että tyydyttymättömät orgaaniset yhdisteet sisältävät useita sidoksia. Hiiliyhdistysten systematiikan Butlerov on esittänyt teoksessaan Lehrbuch der organischen Chemie. ==Lähteet== Luokka:Venäläiset kemistit Luokka:Venäläiset professorit Luokka:Vuonna 1828 syntyneet Luokka:Vuonna 1886 kuolleet
Syster

Syster on ruotsalainen naisen etunimi, joka pohjautuu sukulaisuussuhdetta ilmaisevaan sanaan syster. Suomessa sitä vastaa nimi Sisko. Systeriä on käytetty Ruotsissa virallisena etunimenä 1800-luvun alusta alkaen. Suosituimmillaan se oli 1800- ja 1900-luvun vaihteessa.Brylla 2004, s. 209. Vielä 1980-luvulla Ruotsissa oli kirjoilla noin 4 000 Syster-nimistä henkilöä, mutta nykyään heitä on siellä enää alle 400. Systerin miespuolinen vastine on Bror (’veli’). ==Tunnettuja Systerejä== * ”Syster”, oik. Dagmar Ruin (1894–1977), suomenruotsalainen kirjailija ==Lähteet== Luokka:Etunimet
Félix Gaillard

Félix Gaillard d'Aimé (; 5. marraskuuta 1919 – 10. heinäkuuta 1970) oli ranskalainen poliitikko. Hän toimi Ranskan radikaalipuolueen puheenjohtajana 1958-1961 sekä lyhyesti Ranskan pääministerinä. Hän oli Ranskan hallinnon nuorin johtaja sitten Napoleonin. Toisen maailmansodan aikaan Gaillard toimi Ranskan vastarintaliikkeessä Saksan miehitystä vastaan. Ranskan neljännen tasavallan aikana hän toimi maan talous- ja valtionvarainministerinä vuonna 1957. Vuonna 1957 hänestä tuli maan pääministeri, mutta hänen toimikautensa kesti vain muutaman kuukauden, mikä ei ollut Ranskan neljännessä tasavallassa poikkeuksellista. Gaillard toimi Radikaalipuolueen puheenjohtajana vuosina 1958–1961. Hänet lasketaan osaksi nuorten poliitikkojen sukupolvea, jonka poliittisen uran Ranskan viidennen tasavallan tulo pilasi. Gaillard kuoli laivaonnettomuudessa heinäkuussa 1970.Gaillard oli lähtenyt 9. heinäkuuta purjehtimaan huvijahdillaan Jerseyn saarelta kohti Ranskaa. Seuraavana päivänä Gaillardin jahdin hylky löydettiin Minquiersin riutan edustalta. Gaillardin ruumis löydettiin Englannin kanaalista 12. heinäkuuta. ==Lähteet== Luokka:Ranskan pääministerit Luokka:Ranskalaiset poliitikot Luokka:Vuonna 1919 syntyneet Luokka:Vuonna 1970 kuolleet
Age Of Unreason

Age of Unreason on Bad Religionin seitsemästoista studioalbumi, joka julkaistiin 3. toukokuuta 2019. == Kappaleet == # # # # # # # # # # # # # # # (bonuskappale) # (bonuskappale) == Arvostelut == * Imperiumi: 6-/10Levyarvostelu: Bad Religion - Age Of Unreason Viitattu 14.1.2022. * Kaaoszine: 9/10Papoilla on asiaa – arviossa Bad Religionin ”Age Of Unreason” Viitattu 9.11.2021. * Soundi: Levyarvio: Aika on kypsä Bad Religionin sanomalle – Age Of Unreason erottuu joukosta ajankohtaisuudellaan Viitattu 9.11.2021. == Lähteet == Luokka:Vuoden 2019 albumit Luokka:Bad Religionin albumit
Parisauvakrotti

Parisauvakrotti (Diceratias bispinosus) on sauvakrotteihin kuuluva kalalaji. Lajia tavataan syvistä vesistä indopasifiselta merialueelta. ==Koko ja ulkonäkö== Parisauvakrottinaaras voi kasvaa suurimmillaan 11-13 cm pitkäksi ja koiras on huomattavasti pienempi. Lajin naaras on ruumiinrakenteeltaan pallomainen. Kalan otsassa on lyhyehkö uloke, jonka päässä on valoelin. Selkäevän kaksi ensimmäistä ruotoa ovat pidentyneet. Parisauvakrotti on väriltään tumman ruskea tai musta. ==Levinneisyys ja elintavat== Parisauvakrottia tavataan Bengalinlahdelta Marshallinsaarille ja sieltä Japaniin. Kala elää 500-2 300 metrin syvyydessä. Toisin kuin monilla muilla syvän veden kroteilla, parisauvakrottikoiraat eivät elä naaraiden loisina. ==Lähteet== Luokka:Krottikalat
Kytryt

Kytryt (Ernobius) on puunkaivajien (Anobiidae) heimoon kuuluva kovakuoriaissuku. Sukuun kuuluu maailmanlaajuisesti yli seitsemänkymmentä lajia.Global Biodiversity Information Facility (GBIF): Ernobius Lajimäärä vaihtelee eri lähteissä. Suomessa suvusta on tavattu kahdeksan lajia.Laji.fi: Kytryt (Ernobius) == Sukuun kuuluvia lajeja == *Oksakytry (Ernobius longicornis) *Versokytry (Ernobius nigrinus) *Ernobius kiesenwetteri *Runkokytry (Ernobius explanatus) *Ernobius gigas *Hirsikytry (Ernobius mollis) *Kuusikytry (Ernobius angusticollis) *Närekytry (Ernobius abietinus) *Ernobius pruinosus *Käpykytry (Ernobius abietis) *Mäntykytry (Ernobius pini) == Lähteet == == Aiheesta muualla == *ITIS: Ernobius *UniProt: Taxonomy - Ernobius *University of Michigan, Animal Diversity Web (ADW): Ernobius *Iowa State University, Bug Guide: Genus Ernobius Luokka:Erilaisruokaiset Luokka:Tuhohyönteiset
Jouko Suomalainen (teollisuusneuvos)

Jouko Olavi Suomalainen (5. heinäkuuta 1924 Helsinki – 5. syyskuuta 1995 Tampere) oli suomalainen insinööri ja yritysjohtaja, joka sai teollisuusneuvoksen arvonimen. Suomalaisen vanhemmat olivat taidetakoja Herman Suomalainen ja Ida Savolainen ja puoliso vuodesta 1952 Lea Tuulikki Lundell. Suomalainen osallistui jatkosotaan, ylioppilaaksi hän tuli 1943 Kuopion lyseosta ja valmistui Teknillisestä korkeakoulusta diplomi-insinööriksi 1949. Hän työskenteli valmistuttuaan rationalisointi-insinöörinä SOK:ssa 1949–1953, teknillisenä johtajana Hyvon-Kudeneuleessa 1953–1963 ja vuodesta 1963 Suomen Trikoossa ensin menetelmäosaston päällikkönä ja sitten trikootehtaan teknillisenä johtajana. Nanson toimitusjohtaja Suomalainen oli yli kaksikymmentä vuotta, 1966–1987. Suomalaisella oli useita järjestö- ja luottamustehtäviä omalla alallaan, mutta myös muun muassa Teollisuuden Keskusliitossa ja Suomen Työnantajain Keskusliitossa. Teollisuusneuvoksen arvonimen vuonna 1977 saanut Suomalainen jäi eläkkeelle 1987, mutta toimi vielä sen jälkeen liikkeenjohdon konsulttina ja hallitusammattilaisena. Sotilasarvoltaan hän oli insinööriyliluutnantti. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1924 syntyneet Luokka:Vuonna 1995 kuolleet
Omokin kieli

Omokin kieli on jukagiirisiin kieliin kuuluva kuollut kieli, jota puhuttiin Itä-Siperiassa, Kolyman alajuoksulla. Se muodostaa murrejatkumon kahden vielä elävän jukagiirikielen kanssa. Sen uskotaan kuolleen sukupuuttoon viimeistään 1700-luvulla. Sitä puhuneet etniset omokit ovat myös kuolleet sukupuuttoon. Fjodor Matjuškinin kirjaamat 134 sanaa ovat säilyneet nykypäivään asti.Matyushkin FF, Collection of the words of the Chuvansky and Omok languages, in: Vrangel F.P., Journey through the northern shores of Siberia and along the Arctic Ocean, accomplished in 1820-1824, Part 2, Additions, St. Petersburg, 1841 ; == Lähteet == Luokka:Jukagiiriset kielet
Matti Kaukinen

Matti Kaukinen (24. marraskuuta 1925 Muolaa – 12. syyskuuta 2007 Helsinki) oli suomalainen insinööri ja yritysjohtaja, joka sai teollisuusneuvoksen arvonimen. Kaukisen vanhemmat olivat maanviljelijä Juho Kaukinen ja Elsa Poutiainen ja puoliso vuodesta 1950 sairaanhoitaja Rauni Elisa Luoma. Jatkosotaan osallistunut Kaukinen tuli ylioppilaaksi 1946 Helsingissä ja valmistui ensin sähköinsinööriksi Tampereen teknillisestä oppilaitoksesta 1950 ja sitten diplomi-insinööriksi Teknillisestä korkeakoulusta 1955. Hän oli jo opiskeluaikana töissä Strömbergillä ja Hankkijalla. Vuonna 1956 hän tuli Alkon palvelukseen. Kaukinen toimi Alkon Salmisaaren tehtaan korjaamoinsinöörinä vuoteen 1960 ja osastoinsinöörinä vuoteen 1962, jolloin hänet nimitettiin tehtaan apulaisisännöitsijäksi. Alkon apulaisjohtaja Kaukisesta tuli 1971 ja teknillinen johtaja sekä johtokunnan jäsen 1972. Vuonna 1982 hänet nimitettiin Alkon teollisuusjohtajaksi, johtokunnan varapuheenjohtajaksi ja pääjohtaja Heikki Kosken varamieheksi. Kaukinen hoiti mainittuja tehtäviä eläkkeelle siirtymiseensä asti, vuoteen 1990. Vuonna 1977 teollisuusneuvoksen arvonimen saaneella Kaukisella oli myös useita luottamustoimia. Sotilasarvoltaan hän oli reservin alikersantti.Kuka kukin on 1978, s. 366. Viitattu 9.11.2021. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1925 syntyneet Luokka:Vuonna 2007 kuolleet
Ibe (albumi)

IBE on IBE:n debyyttialbumi. Se julkaistiin 26. lokakuuta 2017. == Kappaleet == # # # # # # # == Lähteet== Luokka:Vuoden 2017 esikoisalbumit Luokka:Iben albumit
Nonsense (albumi)

NONSENSE on rap-artisti IBE:n toinen studioalbumi. Se julkaistiin 1. toukokuuta 2018. == Kappaleet == # # # # # # # # == Lähteet== Luokka:Vuoden 2018 albumit Luokka:Iben albumit
Perkele! (Iben albumi)

perkele! on rap-artisti IBE:n neljäs studioalbumi. Se julkaistiin 10. syyskuuta 2020. == Kappaleet == # # # # # # # # # # == Lähteet== Luokka:Vuoden 2020 albumit Luokka:Iben albumit
Valko-Venäjän ja Euroopan unionin rajakriisi 2021

Valko-Venäjän ja Euroopan unionin rajakriisi on Valko-Venäjän ja sen naapurimaiden välinen siirtolaiskriisi, jossa kymmenet tuhannet siirtolaiset pääasiassa Irakista ja Afrikasta pyrkivät Liettuaan, Latviaan ja Puolaan Valko-Venäjän rajojen kautta. Kriisin laukaisi Valko-Venäjän ja Euroopan unionin suhteiden vakava heikkeneminen Valko-Venäjän vuoden 2020 presidentinvaalien, vuosien 2020–2021 mielenosoitusten, Ryanairin lennon 4978 ja Krystsina Tsimanouskajan pakkopalauttamisyrityksen seurauksena. Kriisi alkoi alkukesästä 2021, kun Valko-Venäjän presidentti Aljaksandr Lukašenka uhkasi tuoda Eurooppaan siirtolaisia ja huumeiden salakuljettajia. Uhkaus johtui EU:n pakotteista, jotka se asetti Ryanairin lennon kaappauksen seurauksena. Valko-Venäjää on syytetty siirtolaisten kuljettamisesta ja avustamisesta rajalle. Suurin osa heistä on kotoisin Irakista, mutta myös muualta Lähi-idästä sekä Afrikasta. Euroopan unionin mukaan kyseessä on hybridisodan muoto, jossa käytetään siirtolaisia sodankäyntivälineenä. Heinäkuussa 2021 Liettua julisti hätätilan Valko-Venäjältä rajan yli pyrkivien siirtolaisten suuren määrän vuoksi. Elokuussa 2021 Latvia julisti hätätilan, jolla se varautuu siirtolaisten mahdollisiin rajanylityksiin. Syyskuussa 2021 Puola julisti hätätilan Valko-Venäjän rajalle. Marraskuussa Puola lähetti raja-alueelle tuhansia sotilaita, kun Valko-Venäjältä tuli rajan lähelle tuhansia siirtolaisia. Puola on myös rakentanut rajalle teräslanka-aidan ja hyväksynyt muurin rakentamisen. Saksalaislehti Die Weltin saamien salaisten EU-asiakirjojen mukaan rajan yli pyrkivät siirtolaiset ovat maininneet tärkeimmiksi kohdemaikseen Saksan ja Suomen. == Lähteet == Luokka:Euroopan historia Luokka:Vuoden 2021 politiikka
Jevgeni Vinokurov

Jevgeni Mihailovitš Vinokurov (1925 Brjansk, Neuvostoliitto – 1993Vinokurov, E. M. (Evgeniĭ Mikhaĭlovich), Library of Congress, viitattu 9.11.2021 ) oli neuvostoliittolainen runoilija. Hän valmistui 1951 Gorkin kirjallisuusinstituutista ja toimi siellä opettajana 1950-luvun puolivälistä. Vinokurovin ensimmäiset runokokoelmat Stihi o dolge (1951) ja Sineva (1956) olivat sota-aiheisia, mutta hän jatkoi sittemmin venäläisen filosofisen lyriikan perinnettä. Hän oli sodanjälkeisen runoilijasukupolven henkinen opettaja. Runokokoelmien lisäksi hän kirjoitti kritiikkiä ja kirjallisuustutkielmia. ==Suomennettuja runoja== Markku Lahtela on suomentanut Vinokurovin runoja (raakakäännös Zoja Kunttu). Niitä on julkaistu seuraavasti:Jevgeni Vinokurov, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 9.11.2021 ;Antologioissa: * Idän ja lännen runot: valikoima Neuvostoliiton ja Amerikan uutta runoa, Helsinki: Weilin + Göös 1963 * Yhdeksän sarjaa lyriikkaa, toim. Aarne Salminen, Viljo Tervonen, Helsinki: Weilin + Göös 1969, useita painoksia (6. p. 1974) ;Runot * Historian opettaja, teoksissa: Idän ja lännen runot ja Yhdeksän sarjaa lyriikkaa * Maailma halkeaa kahtia, teoksessa: Idän ja lännen runot * Satakieli, teoksissa: Idän ja lännen runot ja Yhdeksän sarjaa lyriikkaa * Valo, teoksessa: Idän ja lännen runot ==Lähteet== ==Aiheesta muualla== Luokka:Neuvostoliittolaiset runoilijat Luokka:Vuonna 1925 syntyneet Luokka:Vuonna 1993 kuolleet
Amerikanaasialaiset

Amerikanaasialaiset () ovat yhdysvaltalaisia, joilla on aasialaisia juuria. Yhdysvaltain väestönlaskentaviraston mukaan ryhmään lasketaan kuuluviksi taustaltaan Kaukoidän, Kaakkois-Aasian ja Intian niemimaan alkuperäisväestöihin kuuluvat henkilöt. Amerikanaasialaisia oli Yhdysvaltain väestönlaskentaviraston mukaan 22,9 miljoonaa vuonna 2019. == Amerikanaasialaisia ryhmiä == * Ameraasialaiset * Amerikanjapanilaiset * Amerikankiinalaiset * Amerikankorealaiset * Amerikanvietnamilaiset == Lähteet == == Aiheesta muualla == Luokka:Yhdysvaltain etniset ryhmät
Kathleen Winsor

Kathleen Winsor ( 16. lokakuuta 1919 Olivia, Minnesota, Yhdysvallat – 26. toukokuuta 2003Winsor, Kathleen, Kirjasampo, viitattu 9.11.2021) oli yhdysvaltalainen viihdekirjailija ja toimittaja. Esikoisromaani, eroottissävyinen Aina vain Amber, oli menestys. Myöhemmät ovat romanttisia, toisinaan historiallisaiheisia. ==Suomennetut teokset== * Aina vain Amber (Forever Amber), suom. Olavi Salas, Gummerus 1947 Sarja: Suuret maailmanmenestykset (1. p. kaksiosainen) * Tähtirahaa (Star money), suom. Oiva Talvitie, Tammi 1950 * Robert ja Arabella (Robert and Arabella), suom. Anna Paljakka, Gummerus 1988 ISBN 951-20-2926-X ==Lähteet== Luokka:Yhdysvaltalaiset kirjailijat Luokka:Vuonna 1919 syntyneet Luokka:Vuonna 2003 kuolleet
Jussi Seppänen

Jussi Seppänen (s. 1975) on suomalainen kirjailija. Hänen esikoisteoksensa Kymmenottelu (2015) oli ehdolla Runeberg-palkinnon ja Helsingin Sanomien kirjallisuuspalkinnon saajaksi. Seppäsen toinen romaani Jussi Seppänen (2020) kertoo esikoiskirjailijan elämästä. Seppänen opettaa sarjakuvakäsikirjoittamista Muurlan Opistossa ja proosaa Turun Kirjan talolla. Seppänen on kotoisin Kokkolasta. Hän asuu Turussa. == Tuotanto == * Kymmenottelu. Helsinki: WSOY, 2015. ISBN 978-951-0-40919-0. * Jussi Seppänen. Helsinki: WSOY, 2020. ISBN 978-951-0-44958-5. == Lähteet == ==Aiheesta muualla== * Jussi Seppänen WSOY:n verkkosivuilla Luokka:Suomalaiset kirjailijat Luokka:Vuonna 1975 syntyneet Luokka:Elävät henkilöt
Château-Chinon (Campagne)

Château-Chinon (Campagne) on kunta Ranskassa Nièvren departementissa Burgundi- Franche-Comtén alueella. Château-Chinon (Campagne) ympäröi miltei täysin Château-Chinon (Ville)'n kaupunkia, lukuun ottamatta kapeata käytävää kunnan länsipuolella. Château-Chinon (Campagne)'n kunnalla ei ole lainkaan keskustaa, vaan se on viidentoista kylän joukko. Ville ja Campagne olivat yhtä kuntaa vuoteen 1792 saakka. Tällöin keskustaa ympäröivä maaseutu halusi muodostaa oman kunnan. Kunnilla on paljon yhteistyötä, kuten yhteiset koulut, kirkko ja hautausmaa. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
Châtin

Châtin on kunta Ranskassa Nièvren departementissa Burgundi-Franche-Comtén alueella. Se sijaitsee noin 8 kilometriä Château-Chinon (Ville)’n kaupungista luoteeseen. Kunnan nähtävyyksiä on esihistoriallinen Roche de Remoillon, joka tarinan mukaan on ollut druidien kivi. Châtinissa ei ole kirkkoa, mutta 13,50 metriä korkea risti La Croix Coudrée. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
Metroid Dread

Metroid Dread () on MercurySteamin kehittämä ja Nintendon julkaisema toimintaseikkailupeli, joka on julkaistu vuonna 2021 Nintendo Switchille. Peli on viimeisin osa Metroid-pelisarjaa kattavassa pääkaanonissa sitten Metroid Fusion -pelin. == Kehitys == Metroid Fusionin jatko-osana tunnettu Metroid Dread oli ollut kehitteillä pitkään 2000-luvun puolivälistä alkaen ja se oli alkujaan suunniteltu Nintendo DS -käsikonsolille. Nimi pelille syntyi ajatuksesta, jonka mukaan pelihahmo päätyisi vieraalla planeetalla jonkinlaisen "pelon" varjostamaksi. Pelisarjan tuottaja Yoshio Sakamoto sai inspiraationsa aiheelle Metroid Fusionissa esiintyneen SA-X:n läsnäolon luomasta ahdistavasta ilmapiiristä; Sakamoto ei varsinaisesti halunnut Dreadin olevan kauhupeli, mutta halusi aiheen turvin tutkia "pelkotiloihin perustuvan pelin" käsitettä. Teknisten rajoitusten vuoksi projekti kariutui vuosikausiksi. Kun MercurySteam kehitti vuonna 2017 Metroid II:n uusintaversion Samus Returnsin, Sakamoto antoi pelinkehittäjille luvan toimia myös Dreadin kehittäjinä. ==Juoni== Dread sijoittuu aikajanalla Metroid Fusionin tapahtumien jälkeen. Palkkiometsästäjä Samus Aran on vastaanottanut Galaktiselle Federaatiolle päätyneen mystisen signaalin, joka on lähetetty planeetta ZDR:stä, jonne Federaatio on lähettänyt huippuluokan E.M.M.I -tutkimusrobotteja ottamaan näytteitä potentiaalista X-parasiittien uhkaa ajatellen, menettäen siten yhteyden niihin. Samus suuntaa ZDR:ään tutkimaan tapausta, joutuen tekemisiin hänet kohteeksi ottavien, kuolettavien voimien kanssa. ==Vastaanotto== Pelillä on Metacritic-kerääjäsivustolla 88/100 pistettä. IGN on antanut pelille arvosanaksi 9/10. Arvostelussa kehutaan pelin yhdistelmää vaikeita pulmia, pomotaisteluita, tutkimista ja tasosuunnittelua Vuoden 2021 The Game Awardsissa peli valittiin vuoden parhaaksi toimintaseikkailupeliksi. Metroid Dread on myös valittu vuoden peliksi Timen ja Digital Trendsin toimesta. == Myynti == Peli oli eniten ennakkoonmyydyin videopeli GameStopissa E3 2021 -tapahtuman jälkeen. Myös Japanissa, jossa Metroid -pelit eivät ole koskaan nauttineet kovinkaan suurta suosiota, peli myi lähes kahden ensimmäisen myyntipäivän aikana. Vuoden 2022 toukokuuhun menneessä peli on myynyt lähes maailmanlaajuisesti, mikä tekee siitä Metroid -pelisarjan myydyimmän pelin. ==Lähteet== ==Aiheesta muualla== * *Metroid Dread -pelin virallinen sivu Luokka:Vuoden 2021 videopelit Luokka:Metroid- pelit Luokka:Nintendo Switch -pelit
Cho Man-sik

Cho Man-sik (; myös Godang, ; 1882 tai 1883 - 1950 tai myöh.) oli korealainen kristillissosialistinen opettaja, aktivisti ja poliitikko. Hän kannatti Japanin miehitystä vastaan väkivallatonta vastarintaa Mahatma Gandhin inspiroimana. Kun Korean niemimaa vapautui japanilaisten alaisuudesta ja se jaettiin Neuvostoliiton ja Yhdysvaltain kesken, Cho sai maan eteläosan väliaikaishallituksessa valtiovarainministerin paikan, mutta ei ottanut sitä vastaan.Pratt, Rutt & Hoare (toim.) 1999, s. 52 Hän toimi Korean sosiaalidemokraattisen puolueen ensimmäisenä johtajanaHoare 2012, s. 77, kunnes johtajaksi tuli Choe Yong-gun.Hoare 2012, s. 81 Neuvostoliitto yritti houkutella Chota uuden pohjoiseen perustettavan korealaisen valtion johtajaksi, mutta Cho kieltäytyi yhteistyöstä Neuvostoliiton kanssa ja vaati Koreasta täysin itsenäistä vailla ulkovaltojen valvontaa. Neuvostoliitto siirsi tukensa Cholta Kim Il-sungille, josta tuli Korean demokraattisen kansantasavallan diktaattori. Chon kuoleman ajankohdasta ei ole varmuutta, mutta hänen arvellaan joutuneen teloitetuksi Korean sodan alkupuolella vuonna 1950 suoritetuissa poliittisissa puhdistuksissa. == Lähteet == * * === Viitteet === == Aiheesta muualla == Luokka:1880-luvulla syntyneet Luokka:1950-luvulla kuolleet Luokka:Korealaiset henkilöt
Jean Baptiste Joseph Delambre

Jean Baptiste Joseph Delambre (19. syyskuuta 1749 Amiens, Ranska – 19. elokuuta 1822 Pariisi, Ranska) oli ranskalainen tähtitieteilijä ja geodeetti, joka laski auringon, suurten planeettojen ja Jupiterin kuiden tähtitieteelliset taulut. Delambre on tunnettu myös tähtitieteen historiankirjoittajana. ==Ura== Delambre opiskeli Amiensissa ja suoritti perusopintonsa loppuun Pariisissa. Köyhyydestä huolimatta hän jatkoi opiskelua ja kiinnitti lopulta huomionsa matematiikkaan ja tähtitieteeseen. Vuonna 1771 hänestä tuli valtionvarainministeri d'Assyn pojan kotiopettaja, ja tässä tehtävässä toimiessaan hän osallistui Jérôme Lalanden luennoille. Hänen huomattavaan oppineisuuteensa ihastunut Lalande sai d'Assyn asentamaan kotiinsa observatorion Delambrea varten. Täällä Delambre teki havaintoja ja laskelmia, ja vuonna 1790 hän sai Uranusta koskevista tähtitieteellisistä tauluista Ranskan tiedeakatemian palkinnon. Hänet valittiin tiedeakatemian jäseneksi kaksi vuotta myöhemmin. Hänet otettiin Ranskan instituutin jäseneksi sen perustamisen yhteydessä vuonna 1795, ja vuonna 1803 hänestä tuli sen matemaattisen jaoston pysyvä sihteeri. Vuosina 1792-1799 yhdessä Pierre Méchainin kanssa hän suoritti Dunkerquen ja Barcelonan välisen suuren meridiaanimittauksen, jonka tarkoituksena oli määrittää ranskalaisen standardimetrin pituus. Hän raportoi tästä työstä julkaisussa Base du système métrique décimal (1806-1810). Hän toimi Lalanden seuraajana Collège de Francessa tähtitieteen professorina vuodesta 1807. Delambre omisti viimeiset vuotensa tähtitieteen historian tutkimukselle, jonka tuloksena julkaistiin peräkkäin teokset Histoire de l'astronomie ancienne (1817), Histoire de l'astronomie au moyen age (1819), Histoire de l'astronomie moderne (1821); ja Histoire de l'astronomie au XVIII' sieele. Nämä teokset saavuttivat suuren kuuluisuuden. Hän julkaisi Jupiterin seuralaisten tähtitieteelliset taulut teoksessa Tables ecliptiques des satellites de Jupiter (1792) ja teokset Methodes analytiques pour la determination d'un arc du meridien (1799), Tables du soleil (1806), Rapport historique sur les progres des sciences mathematiques depuis l'an 1789 (1810), A brege d'astronomie (1813), Astronomic theorique et pratique (1814), jne. ==Lähteet== ==Aiheesta muualla== Luokka:Ranskalaiset tähtitieteilijät Luokka:Ranskalaiset matemaatikot Luokka:Ranskalaiset geodeetit Luokka:Ranskalaiset professorit Luokka:Ranskan tiedeakatemian jäsenet Luokka:Vuonna 1749 syntyneet Luokka:Vuonna 1822 kuolleet
Socialistisk Ungdomsfront

Socialistisk Ungdomsfront (lyh. SUF; suom. Sosialistinen Nuorisorintama) on tanskalainen vasemmistolainen poliittinen nuorisojärjestö. Se syntyi vuonna 2001, kun järjestöt Rebel – Revolutionære Unge Socialister ja Enhedslistens Ungdomsnetværk yhdistyivät. Socialistisk Ungdomsfront on itsenäinen mutta toimii läheisessä yhteistyössä Yhtenäisyyslistan kanssa. Socialistisk Ungdomsfront kuvailee olevansa sosialistinen ja vallankumouksellinen järjestö, mutta vastustaa väkivallan käyttöä vallankumouksessa ja irtisanoutuu kylmän sodan aikaisesta kommunismista. ==Lähteet== ==Aiheesta muualla== * Järjestön kotisivut Luokka:Tanskalaiset poliittiset nuorisojärjestöt
Tieteen ja teknologian tutkimus

Tieteen ja teknologian tutkimus on monitieteinen tieteenala, joka tutkii tieteen ja teknologian syntyä, kehitystä ja seurauksia ottaen huomioon historiallisen, kulttuurisen ja sosiaalisen kontekstin. == Lähteet == Luokka:Yliopistolliset oppiaineet Luokka:Tiede ja yhteiskunta
Thomas Myhre

Thomas Myhre (s. 16. lokakuuta 1973 Sarpsborg, Norja) on ammattilaisuransa lopettanut norjalainen jalkapallomaalivahti. Myhre aloitti uransa Moss FK:ssa, Norjan ensimmäisessä divisioonassa. Hänet huomasi englantilainen jalkapalloseura Everton FC, joka osti hänet 800 000 punnalla marraskuussa 1997. Myhre vakiinnutti itsensä heti Evertonin ensimmäisenä maalivahtina Neville Southallin paikalle. Hän teki debyyttinsä 22. huhtikuuta 1998 Norjan maajoukkueessa, pitäen maalin puhtaana 2–0 voitossa Tanskasta Kööpenhaminassa. Myöhemmin Myhre valittiin edustamaan Norjaa 1998 FIFA World Cupissa, jossa hän oli käyttämätön korvike Frode Grodåsille. Luokka:Elävät henkilöt Luokka:Vuonna 1973 syntyneet Luokka:Norjalaiset jalkapallomaalivahdit
Ondřej Cubo

Ondřej Cubo (s. 26. tammikuuta 2003 Hranice, Tšekki) on tšekkiläinen jääkiekkopuolustaja, joka pelaa kotimaansa toiseksi korkeimmalla sarjatasolla 1. česká hokejová ligan HC ZUBR Přerovissa. laukoo oikealta. == Ura == === Seuraura === Cubo on HC Nový Jičínin kasvatti. Hän siirtyi 13-vuotiaana HC Vítkovicen organisaatioon kaudeksi 2016–2017. Kaudeksi 2019–2020 Cubo siirtyi vain 16-vuotiaana Suomeen ja Rauman Lukon B-nuoriin. Kaudella 2020–2021 hän voitti seurassa U20 SM-sarjan mestaruuden. Myös kaudella 2021–2022 Cubo voitti U20 SM-sarjan mestaruuden. Hän debytoi samalla kaudella myös Lukon SM- liigajoukkuueessa, jossa Cubo pelasi ensimmäisen ja kauden ainoaksi jääneen ottelunsa 6. marraskuuta 2021 vieraissa Tampereen Ilvestä vastaan. Hänelle avautui paikka Lukon kokoonpanosta, kun vuorostaan SM-liigajoukkueen runkopelaajista kuusi vahvisti seuran U20-joukkuetta, joka taisteli viimeisestä paikasta U20 SM-sarjan ylempään jatkosarjaan. Cubo merkittiin Lukon kolmospuolustajapariin Samuli Piipposen viereen. Hän sai ottelussa jääaikaa 8.54 minuuttia ja Cubo keräsi teholukeman –1. Kauden 2022–2023 hän pelasi kokonaan Lukon U20-joukkueessa. Kaudeksi 2023–2024 Cubo palasi kotimaahansa ja hän siirtyi Tšekin toiseksi korkeimmalle sarjatasolle 1. česká hokejová ligan HC ZUBR Přeroviin. === Maajoukkueura === Cubo on pelannut yhdeksän nuorten ja 23 poikien maaottelua. == Tilastot == 2020–2021 Lukko U20-SM 30 1 3 4 24 – – – – – 2021–2022 Lukko U20-SM 36 0 1 1 10 3 0 1 1 0 Lukko SM-liiga 1 0 0 0 0 – – – – – 2022–2023 Lukko U20-SM 45 1 7 8 18 – – – – – 1 kausi yhteensä SM-liiga 1 0 0 0 0 – – – – – == Lähteet == * * * === Viitteet === Luokka:Tšekkiläiset jääkiekkoilijat Luokka:Vuonna 2003 syntyneet Luokka:Elävät henkilöt
Toomas Vint

Toomas Vint (s. 1944 Tallinna, Viro) on virolainen kirjailija ja taidemaalari. Hän on työskennellyt myös Viron televisiossa. Teoksissaan hän käsittelee kepeällä otteella ihmisen tunteiden kuihtumista arjen puristuksessa. ==Palkinnot ja tunnustukset== * Eduard Vilden kirjallisuuspalkinto 2015 teoksesta Mõned kummalised naisedLaureaadid, Vinni vald, viitattu 9.11.2021 ==Suomennetut teokset== * Pikkukaupungin romaani (Väikelinna romaan), suom. Anja Salokannel & Juhani Salokannel, Gummerus 1982 Sarja: Neuvostokirjallisuutta ISBN 951-20-2359-8 ==Lähteet== ==Aiheesta muualla== Luokka:Virolaiset kirjailijat Luokka:Virolaiset taidemaalarit Luokka:Vuonna 1944 syntyneet Luokka:Elävät henkilöt
Rationaalifunktio

Rationaalifunktio on kahden polynomin osamäärästä muodostuva alkeisfunktio. ==Määritelmä== Funktio f(x) on rationaalifunktio, jos ja vain jos se voidaan esittää muodossa: : f(x) = \frac{P(x)}{Q(x)} Tässä {P(x)} ja {Q(x)} ovat polynomeja, ja {Q(x)} ei ole nollafunktio. Rationaalifunktio on määritelty kaikilla x, kun {Q(x) e 0 }. Rationaalifunktion nollakohdat ovat sen osoittajan nollakohtia; nimittäjän nollakohdissa funktiolla on epäjatkuvuuskohta. Kun funktion argumentti x on rationaaliluku eikä Q(x) ole 0, on myös funktion arvo f(x) rationaaliluku. ==Rationaaliset lausekkeet== Rationaalifunktioiden summa, erotus, tulo ja osamäärä (niissä pisteissä missä osamäärä on määritelty) ovat myös rationaalifunktioita. ==Lähteet== Luokka:Funktiot
Lenni Hämäläinen

Lenni Arttu Jeremias Hämäläinen (s. 15. marraskuuta 2002 Espoo) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan oikea laitahyökkääjä. == Ura == === Seuraura === Hämäläinen on Espoon Kiekkoseuran kasvatti. Hän siirtyi D-juniori-ikäisenä Espoo Bluesiin. Hän oli kaudella 2017–2018 C-nuorten SM-karsinnoissa joukkueensa paras maalintekijä 30 osumallaan, joilla Hämäläinen sijoittui koko sarjan maalipörssissä kolmanneksi. Hän voitti kauden päätteeksi C-nuorten Suomen- mestaruuden. Kaudeksi 2018–2019 Hämäläinen siirtyi Helsingin IFK:n B-nuoriin. Kaudeksi 2019–2020 Hämäläinen siirtyi Rauman Lukon organisaatioon. Kaudella 2020–2021 hän teki U20 SM-sarjan ensimmäisessä finaaliottelussa 6. huhtikuuta 2021 Oulun Kärppiä vastaan Lukon 1–2-voittomaalin ensimmäisessä jatkoerässä ajassa 75.03. Joukkueen kausi päättyi lopulta Suomen-mestaruuteen, kuten myös kausi 2021–2022. Samalla kaudella Hämäläinen voitti debytoi Lukon SM- liigajoukkuueessa, jossa hän pelasi seitsemän runkosarja- ja kaksi Mestarien liigan ottelua ilman tehopisteitä. Hämäläinen teki liigadebyyttinsä 6. marraskuuta 2021 vieraissa Tampereen Ilvestä vastaan. Hänelle avautui paikka Lukon kokoonpanosta, kun vuorostaan SM-liigajoukkueen runkopelaajista kuusi vahvisti seuran U20-joukkuetta, joka taisteli viimeisestä paikasta U20 SM- sarjan ylempään jatkosarjaan. Hämäläinen merkittiin vain kolmella täydellä hyökkäysketjulla pelannen Lukon kolmosketjun vasempaan laitaan Arttu Ilomäen ja Scott Pooleyn viereen. Hän sai ottelussa jääaikaa 12.43 minuuttia ja Hämäläinen keräsi teholukeman –1. Hämäläinen pelasi kauden 2022–2023 suurimmaksi osaksi Lukon U20-joukkueessa. Hän pelasi SM-liigassa kolme runkosarjaottelua ilman tehopisteitä. Kaudeksi 2023–2024 Hämäläinen nimettiin U20-joukkueen varakapteeniksi. Hän pelasi kauden aikana SM-liigassa 18 runkosarjaottelua tehden yhden syöttöpisteen ja yhden playoff-ottelun tehden yhden syöttöpisteen. Hämäläinen myös tappeli kahdesti joulukuussa 2023. Mestarien liigassa hän pelasi viisi ottelua ilman tehopisteitä. Huhtikuussa 2024 Hämäläinen teki Lukon kanssa vuoden mittaisen jatkosopimuksen. Hämäläinen teki SM-liigauransa avausmaalin kauden 2024–2025 kahdeksannella kierroksella 3. lokakuuta 2024 vieraissa SaiPaa vastaan. === Maajoukkueura === Hämäläinen on pelannut viisi poikien maaottelua. == Muuta == Hämäläisen isoveli Luukas ja pikkuveli Elias ovat pelanneet myös jääkiekkoa. Lenni Hämäläinen valmistui ylioppilaaksi Mäkelänrinteen lukiosta keväällä 2022. == Tilastot == 2019–2020 Lukko A-SM 16 1 1 2 22 – – – – – 2020–2021 Lukko U20-SM 36 1 5 6 24 8 2 0 2 0 2021–2022 Lukko U20-SM 39 7 14 21 12 7 1 1 2 4 Lukko SM-liiga 7 0 0 0 0 – – – – – 2022–2023 Lukko U20-SM 41 14 9 23 26 – – – – – Lukko SM-liiga 3 0 0 0 0 – – – – – 2023–2024 Lukko (A) U20-SM 33 13 16 29 16 7 1 1 2 4 Lukko SM-liiga 18 0 1 1 81 1 0 1 1 0 2 kautta yhteensä SM-liiga 28 0 1 1 81 1 0 1 1 0 == Lähteet == * * * === Viitteet === Luokka:Suomalaiset jääkiekkoilijat Luokka:Rauman Lukon pelaajat Luokka:Vuonna 2002 syntyneet Luokka:Elävät henkilöt
Al-hamdu lillah

Al-hamdu lillah () on arabiankielinen fraasi, joka tarkoittaa ”ylistys Jumalalle” tai ”Jumalan kiitos”. Muslimit käyttävät sitä jokapäiväisessä puheessaan, mutta se kuuluu myös muiden arabian puhujien sanavarastoon. Ilmaisussa on kolme osaa: > 1\. al-, määräinen artikkeli 2\. ḥamd(u), "ylistys" 3\. li-llāh(i), > prepositio + substantiivi Allāh. Li- on datiivia ilmaiseva prepositio. Lause esiintyy useita kertoja Koraanissa ja ensimmäisen kerran jo Koraanin avaussuuran al-Fatiha toisessa jakeessa: Ylistys Jumalalle, maailmojen Valtiaalle. Sanan "ylistys" juurikonsonantit ovat Ḥ-M-D, ja ne esiintyvät myös sanassa ”Muhammed” ja muissa samasta juuresta johdetuissa nimissä (Ahmed, Hamid, Mahmud jne.). == Lause haditheissa == Lyhyestä rukouksesta al-hamdu lillah kerrotaan useissa haditheissa. Niissä profeetta Muhammed suosittelee sitä. * Jami at-Tirmidhin sisältämä hadith kertoo profeetta Muhammedin todenneen: ”Paras mietelause on: ’Ei ole muuta Jumalaa kuin Jumala (lā ’ilāha ’illā llāh), ja paras rukous on ’ylistys Jumalalle’ (al-ḥamdu lillāh).” * Imaami al-Nawawin mukaan Abu Dawud välitti hadithin, jonka mukaan Abu Hurairah sanoi: Jumalan lähettiläs kertoi: ”Mikä tahansa tärkeä asia, joka ei ala sanoilla ’al-ḥamdu lillāh’ jää puutteelliseksi.” * Sahih Muslimin sisältämän hadithin mukaan Anas bin Malikin raportoi, että Jumalan lähettiläs sanoi: ”Jumala on mieltynyt orjaansa, joka sanoo ’al-ḥamdu lillāh’, kun tämä ottaa suupalan tai juo tilkkasen vettä.” * Al-Nawawin mukaan Al-Bukhari välitti hadithin, jonka mukaan Abu Hurairah sanoi: "Profeetta sanoi: Kun joku teistä aivastaa, hän sanokoon al-hamdu lillāh. Hänen veljensä ja kumppaninsa sanokoon tällöin hänelle: Yarhamuk-Allah (armahtakoon Jumala sinua), johon vastataan: Yahdikum-ullah wa yuslihu balakum (Ohjatkoon Jumala sinua ja edistäköön hankkeitasi'. Imaami Ibn Kathir antaa tästä keskustelusta yksityiskohtaisen tafsir-selityksen. == Historia ja käyttö muualla == Ilmaisu al-hamdu lillah eli "ylistys Jumalalle" on arabialainen käännös heprean sanalle halleluja. Halleluja tarkoittaa "kiittäkää (tai ylistäkää) Herraa". Ylistyslaulu Halleluja on siirtynyt juutalaisesta synagogapalveluksesta myös kristilliseen jumalanpalvelukseen. Halleluja esiintyy 24 kertaa Vanhan Testamentin psalmeissa ja neljästi Ilmestyskirjassa. Englanninkielisessä maailmassa huudahdus Praise the Lord! (ylistäkää Herraa!) on sekä liturginen että päivittäinen tervehdys. == Katso myös == * Dhikr ==Lähteet== Luokka:Islamilaiset käsitteet Luokka:Arabiankieliset sanat ja sanonnat
Jasse Mäkäräinen

Jasse Mäkäräinen (s. 13. toukokuuta 2002 Jyväskylä) on suomalainen jääkiekkoilija, joka pelaa U20 SM-sarjaa JYPissä. Hän on pelipaikaltaan vasen laitahyökkääjä. Mäkäräinen laukoo oikealta. == Ura == Mäkäräinen on JYPin kasvatti. Hän toimi kaudella 2017–2018 seuran B-nuorten varakapteenina. Kaudeksi 2019–2020 Mäkäräinen siirtyi Rauman Lukon B-nuoriin. Hän oli tehoilla 21+20=41 joukkueen paras pistemies ja maalintekijä. Kauden 2020–2021 päätteeksi Mäkäräinen voitti U20 SM-sarjan mestaruuden. Kaudella 2021–2022 Mäkäräinen debytoi Lukon SM-liigajoukkuueessa, joss hän pelasi ensimmäisen ja kauden ainoaksi jääneen runkosarjaottelunsa 6. marraskuuta 2021 vieraissa Tampereen Ilvestä vastaan. Mäkäräiselle avautui paikka Lukon kokoonpanosta, kun vuorostaan SM-liigajoukkueen runkopelaajista kuusi vahvisti seuran U20-joukkuetta, joka taisteli viimeisestä paikasta U20 SM-sarjan ylempään jatkosarjaan. Mäkäräinen merkittiin vain kolmella täydellä hyökkäysketjulla pelannen Lukon kymmenenneksi hyökkääjäksi. Hän sai ottelussa jääaikaa 1.32 minuuttia, mutta Mäkäräiselle merkittiin teholukema +1. Hän pelasi Lukossa myös yhden Mestarien liigan ottelun. Joulukuussa Mäkäräinen palasi kasvattajaseuransa JYPin U20-joukkueeseen. == Tilastot == 2020–2021 Lukko U20-SM 38 3 5 8 20 8 0 1 1 8 2021–2022 Lukko U20-SM 25 2 5 7 40 – – – – – Lukko SM-liiga 1 0 0 0 0 – – – – – JYP U20-SM 14 7 3 10 4 – – – – – 1 kausi yhteensä SM-liiga 1 0 0 0 0 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:JYPin pelaajat Luokka:Vuonna 2002 syntyneet Luokka:Elävät henkilöt
Neuvostoliiton–Japanin rajasota

Neuvostoliiton–Japanin rajasota oli vuosina 1932–1939 Kaukoidässä käyty sarja Neuvostoliiton ja Japanin välisiä rajaselkkauksia, joiden taustalla olivat Japanin laajentumispyrkimykset. Japanin vallattua Mantshurian ja Korean maiden välisellä rajaseudulla käytiin useita aseellisia selkkauksia, jotka lopulta päättyivät vuonna 1939 Neuvostoliiton ja Mongolian joukkojen lyötyä japanilaiset Halhin-Golin taisteluissa. == Lähteet == == Aiheesta muualla == *
Indo-Australian laatta

Indo-Australian laatta on yksi maapallon seitsemästä suuresta litosfäärilaatasta ja toiseksi pienin Etelä-Amerikan laatan jälkeen. Nimensä mukaisesti se sisältää Australian mantereen ja Intian niemimaan sekä näiden lisäksi osan Uudesta-Seelannista ja suurimman osan Intian valtamerestä. Laatta rajoittuu pohjoisessa Euraasian laattaan, etelässä Antarktiksen laattaan ja idässä Tyynenmeren laattaan. Indo-Australian laatta syntyi noin 43 miljoonaa vuotta sitten, kun Intian laatta ja Australian laatta sulautuivat yhteen. Mannerlaatan pinta-ala on noin 58 900 000 neliökilometriä. == Liike == Indo- Australian laatta liikkuu koilliseen noin 3–7 senttimetriä vuodessa, mikä on suurehko nopeus mannerlaatalle. Ylempi vaippa eli astenosfääri, jonka arvellaan ainakin osittain aiheuttavan mannerlaattojen liikkeet, liikkuu kuitenkin ilmeisesti hitaammin. Toisen laattaa liikuttavan voiman uskotaan olevan alityöntö laatan pohjoisilla reunoilla, missä se on osa Tyynenmeren tulirenkaana tunnettavaa erittäin vulkaanista vyöhykettä. Lisäksi Australian mantereella on useita monimutkaisempaan liikeprosessiin viittaavia geologisia poikkeavuuksia, kuten Etelä-Australian rannikon kallistuminen ja suurten karbonaattiesiintymien puute Pohjois-Australiassa. Melbournen yliopiston tutkija Mike Sandiford on ehdottanut poikkeuksien johtuvan litosfäärin ja astenosfäärin välisistä liikenopeuseroista ja esittänyt, että nämä erot voivat johtaa lopulta jopa Australian mantereen jakautumiseen. == Oletuksia == 1960-luvulla, kun laattatektoniikkaa koskeva teoria vahvistettiin, Intian valtameren poikki uskottiin virheellisesti kulkevan valtameren keskiselänteen. Tuolta ajalta on peräisin edelleen laajalle levinnyt uskomus, jonka mukaan Intian laatan lisäksi olisi olemassa erillinen Australian laatta. Toisinaan myös asiantuntijat käyttävät Indo-Australian laatasta lyhyempiä termejä Intian laatta ja Australian laatta. On kuitenkin viitteitä siitä, että Indo- Australian laatta voisi todella jakautua erillisiksi Intian ja Australian laatoiksi muutaman miljoonan vuoden sisällä: Whartonin altaassa Intian valtameressä on useita vanhoja repeämiä ja neljä uutta syntyi kahdessa maanjäristyksessä huhtikuussa 2012. Toisaalta viimeisten 20 vuoden aikana poratut näytteet osoittavat, että Indo-Australian laatta on alkanut jakautua jo noin kahdeksan miljoonaa vuotta sitten, mikä on tarpeeksi pitkä aika siihen, että Intian ja Australian laattoja voidaan pitää erillisinä mannerlaattoina. Intian laatan länsipuolelta on mahdollisesti erkanemassa kolmaskin laatta, joka tunnetaan nimellä Capricornin laatta. == Lähteet == == Aiheesta muualla == * Tearing At the Seams: The Splitting of the Indo- Australian Tectonic Plate Luokka:Mannerlaatat Luokka:Intian maantiede Luokka:Australian maantiede
Operaatio Sininen tähti

Operaatio Sininen tähti oli Intian armeijan suorittama sotilasoperaatio Amritsarin Kultaisessa temppelissä, Punjabissa sekä sen ympäristössä sijaitsevassa Akal Takhtin temppelissä. Operaatiota voidaan pitää käännekohtana sikhien ja muiden intialaisten välillä. Tämä johti lopulta laajoihin levottomuuksiin ympäri maata ja pääministeri Indira Gandhin murhaan. Sininen tähti oli myös Intian armeijan suurin operaatio maan rajojen sisällä. == Tausta == Sikhiläisten itsenäisyysliike on ollut aktiivinen jo 1920-luvulta lähtien, jolloin Motilal Nehru julkaisi Khalistanin (sikhien kotimaan) itsenäisyysjulistuksen Lahoressa. Tätä asettuivat vastustamaan monet ajan suurmiehet kuten Muhammad Ali Jinnah, Bhimrao Ambedkar ja Tara Singh. Näistä Singh oli itse sikhi. Sen kulta-aikaa olivat kuitenkin 1970- ja 1980-luvut. Khalistan-liikkeen johtavaksi hahmoksi nousi vuonna 1977 Jarnail Singh Bhindranwale, joka oli karismaattinen puhuja, mikä vetosi erityisesti nuoriin sikheihin. 1980-luvun alussa hän linnoittautui kultaiseen temppeliin ja Akal Takhtiin yhdessä seuraajiensa kanssa. Seuraavan kahden vuoden aikana Intian hallitus ei juurikaan tehnyt asialle mitään, vaikka yrittikin neuvotella militanttien kanssa. == Kultaisen temppelin verilöyly == Operaatio Sininen tähti alkoi 1. kesäkuuta, kun Intian armeija hyökkäsi Guru Ram Das Langar -rakennukseen. Tässä hyökkäyksessä kuoli kymmenisen henkilöä. Seuraavana päivänä valtio sulki tiet ja vaiensi median. Suurin osa Amritsarista jätettiin ilman sähköä ja vettä. 3. kesäkuuta koko Punjabin osavaltion alueelle määrättiin ulkonaliikkumiskielto, jota valvoivat niin sotilaat kuin puolisotilaallisetkin joukot. Kaikki reitit Kultaiseen temppeliin tai sieltä ulos tukittiin. Armeija tuhosi Akal Takhtin 6. kesäkuuta ja sai seuraavana päivänä hallintaansa Kultaisen temppelin koko temppelikompleksin. Bhindranwale kuoli 6. kesäkuuta 1984. Virallisten raporttien mukaan Intian armeijan sotilaita kuoli 83 kun taas sikhimilitantteja kuoli ainakin 492. Muiden lähteiden mukaan sikhejä kuoli enemmän kuin virallisesti ilmoitettiin. == Seuraukset == Pääministeri Gandhin sikhiläiset henkivartijat ampuivat tämän lokakuussa 1984, koska pitivät Gandhia syyllisenä itse verilöylyyn, joka temppelikompleksin ympäristössä tapahtui. Tämän seurauksena Intiassa alkoivat laajat sikhejä vastustavat mellakat, joissa tapettiin arviolta 3000 sikhiä. Toinen sikhimilitanttien kosto tapahtui 23. kesäkuuta 1985 kun Air Indian lento 182 räjäytettiin ilmassa. Suurin osa iskun uhreista oli kanadanintialaisia. Vaikka tulitaistelun jättämiä jälkiä on pyritty korjaamaan etenkin Kultaisessa temppelissä, moniin paikkoihin on jätetty luotien jälkiä muistutuksena verilöylystä. == Lähteet == Luokka:Sotilasoperaatiot Luokka:Joukkosurmat Luokka:Sikhiläisyys Intiassa Luokka:Intian sotahistoria Luokka:Punjab (Intia) Luokka:1984
Shenyang J-5

Shenyang J-5 () oli Kiinassa lisenssillä valmistettu Mikojan-Gurevitš MiG-17, jonka tuotanto alkoi vuonna 1954 ja päättyi 1969.https://aviatia.net/shenyang-j-5/ Viitattu 11.11.2021. Mallin ensilento oli kesällä 1956 ja esittely vuonna 1957. Kone tunnettiin myös nimillä: Dongfeng-101 ja Tyyppi 56. Se nimettiin 1964 Shenyang Jian-5:ksi.https://aerocorner.com/aircraft/shenyang-j-5/ Viitattu 11.11.2021. Niitä valmistui yli 1 820 kappaletta, joista osa muunnettiin torpedokoneiksi. Kiina toimitti Pohjois-Vietnamille hävittäjiä, joita käytettiin vuosina 1965-1973. Niillä saavutettiin Vietnamin sodassa 71 varmistettua pudotustahttps://www.thoughtco.com/cold-war-mig-17-2361063 Viitattu 13.11.2021..http://www.netti.fi/~halle/planes/rus/mig-17.htm Viitattu 11.11.2021.Crosby, F., 2004: s. 88–89. Kiina toimitti konetta Euroopassa ainoastaan liittolaiselleen Albanialle. Lisäksi Kiina toimitti koneita Pakistaniin ja Pohjois-Koreaan. Konetyypin käyttö Kiinan ilmavoimissa päättyi vuonna 1992. Aseistuksena oli 37 millimetrin N-37D-tykki ja kaksi 23 millimetrin NR-23-tykkiä. Lisäksi koneeseen kyettiin asentamaan enintään 500 kg:n ulkoinen asekuorma, mihin sisältyi myös koneen kantamaa pidentävät lisäpolttoainesäiliöt. Voimanlähteenä oli jälkipolttimella varustettu suihkumoottori Wopen WP-5, joka oli Klimov VK-1F:n kopio (Rolls-Royce Nene). Koneen huippunopeus oli 1 145 km/h. Jälkipoltosta huolimatta, tämä konetyyppi ei ollut juurikaan edeltäjäänsä (MiG-15; Kiinassa Shenyang J-4) nopeampi, mutta korkealla lennettäessä lento-ominaisuudet paranivat. Käytännöllinen lakikorkeus oli 16 600 metriä.https://www.militaryfactory.com/aircraft/detail.php?aircraft_id=1680 Viitattu 10.11.2021. ==Lähteet== *Crosby, Francis: Modern Fighter Aircraft, Southwater Books/Anness Publishing, 2004, London England (s. 88-89) ISBN 1-84215-991-7.(englanniksi) === Viitteet === Luokka:Kiinalaiset hävittäjälentokoneet Luokka:1950-luvun hävittäjälentokoneet
Yvor Winters

Yvor Winters (1900 Chicago, Yhdysvallat – 1968 Palo Alto, Kalifornia, Yhdysvallat) oli yhdysvaltalainen runoilija ja kriitikko sekä vuodesta 1928 Stanfordin yliopiston opettaja. Tutkimuksessaan Primitivism and Decadence vuodelta 1937 Winters arvostelee vapaamittaista, kokeellista runoa. Se ja useita muita on koottu 1947 yhteen niteeksi In Defense of Reason. Niinpä hänen omissa runoissaan on leimallista klassinen kurinalaisuus ja rationaalisen mielen ja runollisen herkkyyden suhde. Wintersin runot on julkaistu koottuina nimillä Collected Poems (1952, 1960) ja The Early Poems (1966). ==Lähteet== Luokka:Yhdysvaltalaiset kriitikot Luokka:Yhdysvaltalaiset runoilijat Luokka:Vuonna 1900 syntyneet Luokka:Vuonna 1968 kuolleet
Magnhild

Magnhild on Pohjoismaissa käytetty naisen etunimi, joka on luultavasti saksalaista alkuperää. Brylla 2004, s. 149. Nimen alkuosan merkitys on ’voima’ ja loppuosan ’taistelu’. Suomessa Magnhild on harvinainen nimi. Digi- ja väestötietoviraston etunimitilastoon on vuoteen 2021 mennessä kirjattu noin 60–70 tämännimistä naista. ==Nimipäivät== Magnhild on ollut mukana suomenruotsalaisessa almanakassa vuodesta 1929. Nimipäivä oli alun perin 8. joulukuuta, mutta vuodesta 2010 alkaen se on ollut 5. marraskuuta. Magnhildilla on nimipäivä myös Norjassa (29. toukokuuta) ja Ruotsissa (17. syyskuuta). Vuosina 1901–1918 ilmestyneessä suomenkielisessä Luulajan almanakassa Magnhildin nimipäivä oli 18. marraskuuta. ==Tunnettuja Magnhildeja== * Magnhild Haalke (1885–1984), norjalainen kirjailija * Magnhild Meltveit Kleppa (s. 1948), norjalainen poliitikko ==Lähteet== Luokka:Etunimet
Vapaamittainen runo

Vapaamittainen runo on runo, joka ei noudata metristä säännönmukaisuutta, kuten säkeiden runojalkojen säännöllisesti samankaltaisena toistuvaa lukumäärää.Vapaamittainen runo, Tieteen termipankki, viitattu 10.11.2021 Yleensä vapaamittainen runo on myös loppusoinnuton. Rytmiikkaa luodaan esimerkiksi muuntelemalla sanajärjestystä ja vuorottelemalla erimittaisia säkeitä. Useimmiten pyritään noudattamaan puheen luonnollista rytmiä, ja kieli lähenee normaaliproosaa, vaikka esimerkiksi säkeenylityksillä voidaan saada aikaan runolle ominaista rytmistä vaihtelua. Sekä mitallisuudella että vapaamittaisuudella on ollut ystävänsä ja vihollisensa. Mitallista – usein silosäkeistä – runoa itse kirjoittanut yhdysvaltalainen runoilija Robert Frost (1874–1963) on pilkannut: "Vapaamittaisten runojen kirjoittaminen on kuin pelaisi tennistä ilman verkkoa." Toinen yhdysvaltalainen runoilija, Yvor Winters, arvostelee vapaamittaista, kokeellista runoa tutkimuksessaan Primitivism and Decadence (1937). Vapaamittaisuuden kannattaja, saksalainen filosofi ja runoilija Friedrich Nietzsche (1844–1900) on puolestaan todennut, että säännöllistä runomittaa noudattava runous muistuttaa kahleissa tanssimista. Vapaamittaisuuden merkkejä ilmenee jo Raamatun Sananlaskuissa sekä keskiajan alkusoinnullisessa runoudessa. Myöhemmin John Milton kokeili vapaata mittaa elegisessä runossaan "Lycidas" (1637) ja runodraamassaan Samson Agonistes (1671, 'Kuoleva Samson'). Saksalaisessa runoudessa Friedrich Klopstock mursi 1700-luvulla Martin Opitzin edellisellä vuosisadalla laatimat tiukat mitallisuuden säännöt. Sittemmin vapaata mittaa ovat hyödyntäneet esimerkiksi J. W. von Goethe, Heinrich Heine, Friedrich Hölderlin ja Rainer Maria Rilke. Ranskan runoudessa vapaan mitan varhaisia käyttäjiä ovat olleet Jean de La Fontaine ja Molière 1600-luvulla, myöhempiä Victor Hugo, Charles Baudelaire ja symbolistit (etenkin Arthur Rimbaud ja Paul Verlaine). Yhdysvaltalainen Walt Whitman vei kokoelmallaan Leaves of Grass (1855, Ruohoa) vapaamittaisuutta eteenpäin ehkä voimallisemmin kuin kukaan toinen. Kokoelman runo "Song of Myself" ("Laulu itsestäni 1") alkaa seuraavasti: I celebrate myself; And what l assume you shall assume; For every atom belonging to me, as good belongs to you Ylistän itseäni, laulan itsestäni, ja minkä minä hyväksyn, sinäkin olet hyväksyvä koska jokainen atomi minussa yhtä hyvin kuuluu myös sinulle (suom. Arvo Turtiainen, esimerkiksi kokoelmassa Walt Whitman, Ruohoa, Helsinki: Tammi 1965 Laulu itsestäni, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 10.11.2021) 1900-luvulla Ezra Pound, T. S. Eliot ja William Carlos Williams edistivät osaltaan vapaamittaisuuden yleistymistä. Suomalaisessa runoudessa vapaan mitan varhaisia käyttäjiä olivat Joel Lehtonen, Huugo Jalkanen, Viljo Kojo, Uuno Kailas ja Katri Vala. Modernismin myötä vapaamittaisuus on vallinnut suomalaisessa lyriikassa 1950-luvulta lähtien. ==Lähteet== Luokka:Runomitat